**KIFEJTENDŐ KÉRDÉSEK A MOBILITÁS IDEJÉRE – 15 KULCSKÉRDÉS**

***1. Hogyan épül fel a spanyol oktatási rendszer?***

JUNTA DE ANDALUCÍA (Andalúz Kormányhivatal Oktatási hivatala) spanyol oktatás rendszer bemutatása: 8 provincia külön álló hivatal

1.) 0-6 éves korig bölcsőde és óvoda (Az iskolai előkészítő önkéntes és ingyenes)

2.) 6-12 éves korig alapfokú oktatás általános iskola (Ha az iskola nem kéttannyelvű, akkor idegen nyelvet csak felső tagozatban kezdenek tanulni és 5 éve kötelező az angol nyelv.)

3.) 12-16 éves korig középiskola – általános képzés – záróvizsgával végződik

4.) 16-18 éves korig szakképzés és érettségi, ill. egyetemi felvételire felkészítő oktatás

5.) 18 + felsőfokú oktatás – egyetem (Az érettségi kötelező, ha az egyetemen szeretne tanulni valaki. )

\* További rendelet alapján 25 éves kor felett érettségi nélkül, felvételi vizsgát teljesítve tandíjas képzésben vehet részt a felnőtt korú tanuló.

Hivatalos nyelvek: spanyol 74%, katalán 17%, galíciai 7%, baszk 2% (az oktatás nyelve provinciánként változik)

Iskolák típusai; (állami, magán, félmagán)

a.) Művészeti b.) Sport c.) Nyelvi c.) Zenei

***2. Milyen hivatalos „anyanyelvet” és idegen nyelveket oktatnak Spanyolországban?***

Spanyol, katalán, baszk és galíciai.

Ami az idegen nyelveket illeti, az angol a leggyakrabban oktatott nyelv. Kisebb számban francia és német nyelvet is tanítanak.

***3. Mit jelent a spanyol oktatásban a nyelvoktatás diverzifikációja?***

A nyelvoktatás diverzifikációja, vagyis az iskolákban és a felnőtt élete során választható nyelvek sokfélesége a Közös Európai Referenciakeretben meghatározott kompetenciákon alapul. (CEFR)

A következő nyelvek adják ennek az alapot: a hivatalos nyelv(ek), a migráns és a bevándorló közösségek nyelve, a regionális vagy kisebbségi nyelvek, európai és nem európai nyelvek.

A 4 hivatalos „anyanyelven kívül” az iskolák 50%-ban a bölcsödétől a felsőfokú oktatásig két tannyelvet oktatnak a CLIL (Content and Language Integrated Learning) keretében.

Egy tanórát akár 2 tanár is tart, a fejlesztő pedagógusok munkája kiemelt.

Spanyolországban egy-egy régió helyi nyelvét, kultúráját beépítik a tananyagba és egyes helyeken akár speciális program szerint működő intézményeket is alapítanak.

***4. Milyen módszereket használnak a nyelvoktatás során?***

A. A CLIL keretében a különböző tantárgyakat (történelem, matek, környezet stb.) idegen nyelven tanulják. Ezek a tantárgyakat 2 lépésben tanulják. Első szint az adott téma anyagának, szavainak áttanulmányozása, nyelvtani rendszerek beépítése. Második szint az idegen nyelvű, témakoncentrált anyag feldolgozása, elsajátítása. (Több tanár tanítja őket!)

B. Tandem módszer: a délelőtt megtanult szavakat, kifejezéseket, délután valódi szituációkban gyakorolják. A cselekedtetve tanítás módszere: különböző programokon vesznek részt a diákok, érdeklődési körüknek megfelelően, ahol a nyelvet gyakorolják. Minden módszernél a kommunikáció áll a középpontban. Interakciókra épülő élő környezetben történő nyelvtanulás. A nyelviskolai tanórák mellett választható kulturális és inkluzív tevékenység a nyelv elsajátítatására. (táncórák, olíva szedés, síelés, Flamenco est stb.)

C. Különböző szemléltető tárgyak alkalmazása az idegen nyelv oktatásakor. (Abakusz) Franchise típusú nyelvoktató iskolák, azonos módszerek alkalmazásával.

D. Montessori és Helen Doron iskolák a kicsiknek (bölcsőde, óvoda)

E. Az iskola típusától függ, hogy mit részesítenek előnyben. Egy jó nevű magán iskolában sok IKT-t használnak, mert rendelkezésre állnak, például, az Ipod-ok. Általánosságban, nagyon divatos a kétnyelvű oktatás, mert ez bizonyul a leghatékonyabbnak. Nagy hangsúlyt fektetnek a kommunikatív oktatási módszerekre.

***5. Igazodni kell-e az országos, regionális vagy provinciális kerettantervekhez az idegen nyelvoktatásban vagy egyéni intézményi tantervek vannak?***

Az Andalúz Oktatási Hivatal nagyság szerint egy Magyarország méretű intézmény rendszerrel dolgozik. Követik az országos követelményeket, és a kerettanterveket. A fő irányvonalak megegyeznek, de más régiókban provincionális szinten vannak eltérések. Pl. Katalónia ahol a hivatalos nyelv a katalán. A baszk területeken mindkét hivatalos nyelv használata megengedett. Nagy általánosságokban kell igazodni, ugyanakkor jelentős szabadságot élveznek az intézmények a saját tantervek összeállításának vonatkozásában.

***6. Milyen tantárgy tematizált idegen nyelvi órákat oktatnak Spanyolországban?***

Hasonlóan, mint nálunk. A fő tantárgyak történelem, földrajz, matek, és tudományok.

***7. Milyen IKT és digitális platformokat használnak az oktatás során Spanyolországban?***

Hasonló IKT platformokat látunk, mint itthon. Újdonság volt a tanóra szerinti órarendbe osztott iskolai tablet, notebook használata, rendezett környezete. A számítógépek és egyéb eszközök frissítése, éves karbantartása, minden iskolában kötelező a tanév végeztével.

***8. Milyen követelményeknek kell megfelelni a nyelvoktatás során?***

Az Európában egységesen elfogadott besorolás nyelvi szintek szerint A1-C2 –ig oktatják a nyelvi csoportokat a tanárok. Az iskolai követelmény rendszerben, ha valaki nem éri el az elégséges szintet, szülői kérésre folytathatja tanulmányait.

Egyetemi végzettséggel kell rendelkezniük a tanároknak, de ha valaki kéttannyelvű iskolában tanít, akkor plusz még Cambridge Advanced nyelvvizsga is kötelező (CAE).

A két tanítási iskolákban gondot okoz a közismereti tantárgyak idegen nyelven való tanítása, mert a nyelvtanárnak nem minden esetben szakja az a tantárgy, amit még tanítania kell. Ezért a nyelvtanár összeül a szakos kollégával, hogy megbeszéljék a szókincset és a legfőbb tudnivalókat. Elengedhetetlen, hogy a kollégák összedolgozzanak.

***9. Hogyan értékelik az idegen nyelvek elsajátítását a formális és az informális oktatás során?***

Az iskolai rendszeren belül szokásos vizsgaformában értékelik a nyelv elsajátítását. A formális oktatásban a 10 fokú skála szabja meg az egyéni teljesítmény. (A 3 alatti érték bukást jelent.)

Az informális oktatásban a nyelviskolák egyéni értékelése vagy az egyes nyelv vizsgatípusok megszerzése rögzíti a megszerzett tudást. (DELE, CCSE, CERF tesztek minősítése.)

Az informális tanulásról nem sok információt szereztünk, mivel ahhoz több ideig kell tartózkodni egy országban. Vannak óvodai kísérletek a nyelvoktatás terén, de még nincsenek igazán kiforrva. A nyelvtanuló találkozhat egy idegen nyelvvel online forrásokon keresztül, illetve érintkezve külföldi turistákkal. Spanyol (Andalúziai) televízióban nem igen vannak jelen feliratos filmek vagy egyéb műsorok.

***10. Mit jelent a multilingua?***

Nemzetközi nyitás és egyben a nemzet nyelvi sokszínűségét jelenti. Az anyanyelv 4 fő nyelv használata. Az oktatott nyelvek sokszínűsége: európai nyelvek; angol francia, olasz, német stb. és a kínai a preferált nyelv. Különösen nagy jelentősége lett a bolognai folyamat elindítása óta a felsőoktatásban.

***11. Mit jelent az internacionalizáció (nemzetköziesítés)?***

A spanyolországi végzettségek külföldön is érvényesek, a rendszer átjárhatást biztosít más országokba történő tovább tanulásra. Úgy, mint a BACHIBAC (francia-spanyol egyezmény) vagy a Kínai Nyelvi Program.

Projektünkre vonatkoztatva megjelenik valamilyen világnyelv bevezetése, hivatalos nyelvvé vagy az oktatás nyelvévé tétele.

***12. Miben különbözik a granadai és a córdobai akadémia munkája?***

Az Akadémiák munkája nagyon hasonló. Fogadnak gyakorlaton lévő diákokat, szakmai tanulmányi úton lévő tanárokat és szakértőket. Igaz korábban többnyire nyelviskolaként működött, de ma már kevésbé tartanak nyelvtanfolyamokat. A diákcsoportoknak, egyéni diákoknak, az oktatás, továbbképzés területén a tanároknak, szakértőknek különböző időtartamokra a programot megszervezik, segítenek a résztvevők szálláskeresésében, ellátásában, a transzferben. Ezenkívül tanárokat fogadnak konkrét tanulmányi témákra, mint például a mi job-shadowing projektünk. Több, mint 100 projektet szerveznek egy évben. (Az Erasmus Programban a Törökországból és a Lengyelországból vesznek részt a legtöbben.)

Granada és Córdobába nagyváros, így bármely szakterületen tud gyakorlatot biztosítani az E+ programra érkezőknek. Míg Martosban a 3. székhelyen a szakmai gyakorlat az agrármunkákra preferált.

***13. Hogyan jelenik meg az interkulturalizáció és a soknyelvűség a spanyol oktatásban?***

Az interkulturalizáció, itt az egy nemzeten belüli, régiónként változó, kulturális különbségek befogadása, toleranciája és a tradíciók megőrzése a nemzeti államon belül. A korábbi mór, arab kultúrák tovább élése, beolvadása a mindennapokba. A spanyol nyelv sajátosságainak, szavainak, dialektusainak továbbadása az új generációk számára az oktatáson keresztül. Az angol a kötelező idegen nyelv.

***14. Miből áll a job-shadowing?***

Job-shadowing alkalmával lehetőséget kapunk arra, hogy látogatások alkalmával többet tudjunk meg az adott ország oktatási rendszeréről, az iskola felépítéséről, megfigyeljük az alkalmazott módszereket, jó gyakorlatokat.

EU-s program keretében más országban történő tanári munka megtekintése, hospitálása, nyomon követése, az oktatás eszmecseréje a szaktanárokkal. Ezeket később beilleszthetjük a saját tanítási gyakorlatba.

***15. Milyen minőségbiztosítási rendszereket alkalmaznak az oktatásban?***

ISO minősítések az oktatásra vonatkozólag és a környezettudatosság, ill. energiagazdálkodás tényezőinek a minősítése. Az Andalúziai Oktatási Hivatalban erre vonatkozó kijelentés során megtudtuk, hogy a hivatal biztosít úgynevezett inspektorokat az iskolák minőségi oktatásának támogatására. A minőségi oktatást a tanárok képzése és folyamatos továbbképzése is biztosítja. A tanároknak nem kell portfóliót írniuk, de rendszeresen ellenőrzik őket, óralátogatásokra járnak az Oktatási Hivatalból. Granadában például a 95. 000 pedagógust, mintegy 40 szakértő látogatja. Megvan, hogy mely iskolákhoz, mely szakértők tartoznak.